Berlinda Gruziya elchixonasining avtomobili yoqib yuborildi

Germaniya poytaxti Berlin shahrida 28-iyun, chorshanba kuni kechasi noma’lum shaxslar diplomatik raqamli bir nechta avtomobil, shu jumladan, Gruziya elchixonasining mashinasini yoqib yubordi. Bu haqda “Interfaks” xabar bermoqda.

Xabar qilinishicha, Gruziya TIV ushbu ma’lumotni tasdiqladi. Sodir bo‘lgan voqea yuzasidan Germaniya huquq-tartibot organlari surishtiruv ishlarini olib bormoqda.
Qayd etilishicha, Berlinda diplomatik raqamli avtomobillar noma’lum kimsalar tomonidan yoqib yuborilishi avval ham kuzatilgan.